## Metrovalencia va facilitar 8,5 milions de desplaçaments al novembre, un 26,75 % més que en 2022

*** Els moviments diaris seguixen a l'alça, amb un resultat d'1.808.603 viatgers més que en el mateix període de l'any passat
* La línia 3 va ser la més utilitzada amb 1.625.941 validacions, i Xàtiva l'estació amb més trànsit, amb 580.800 passatgers**

Ferrocarrils de la Generalitat Valenciana (FGV) va facilitar 8.570.576 desplaçaments en la xarxa de Metrovalencia durant el mes de novembre passat, cosa que significa un increment del 26,75 % respecte al mateix període de 2022 i obtindre 1.808.603 més viatgers que en el mateix mes de l’any passat.

En conjunt, Ferrocarrils de la Generalitat Valenciana (FGV) va sumar entre Metrovalencia i TRAM d’Alacant un total de 10.113.143 passatgers, que representen un augment del 27,14 % respecte al mateix mes de 2022 i 2.159.070 viatges més.

**Distribució per línies**

Les sis línies de metro van sumar 7.226.671 desplaçaments i les quatre de tramvia van aconseguir 1.343.905 moviments. La jornada de més volum de trànsit va ser el divendres dia 24 amb 350.037 usuaris.

La línia de metro que més persones va desplaçar va ser la línia 3 (Rafelbunyol/Aeroport) amb 1.625.941 passatgers; seguida la línia 5 (Marítim/Aeroport) amb 1.296.427; la línia 1 (Bétera/Castelló) amb 1.196.714; la línia 2 (Llíria/Torrent Avinguda) amb 1.113.747; la línia 7 (Marítim/Torrent Avinguda) amb 1.011.580, i, finalment, la línia 9 (Alboraia Peris Aragó/Riba-roja de Túria) amb 982.262 clients.

En el cas del tramvia, la que més moviments va registrar va ser la línia 4 (Mas del Rosari/ Doctor Lluch) amb 762.904; seguida de la línia 6 (Tossal del Rei/Marítim), amb 338.429; la línia 10 (Alacant-Natzaret), amb 213.493, i la línia 8 (Neptú/Marítim), que va sumar 29.079 usuaris.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 580.800 desplaçaments; en segon lloc, Colón (L3, L5, L7 i L9), amb 453.199, i en tercer lloc, Àngel Guimerà (L1, L2, L3, L5 i L9), amb 347.504 moviments.

A continuació, es van situar Plaça Espanya (L1 i L2), amb 251.108; Facultats-Manuel Broseta (L3 i L9), amb 235.389; Benimaclet (L3 i L9), amb 215.764; Amistat (L5 i L7), amb 215.370; Túria (L1 i L2), amb 202.566; Mislata (L3, L5 i L9), amb 195.766, i, en desé lloc, Avinguda del Cid (L3, L5 i L9), amb 193.759 validacions.

En l’àrea metropolitana, destaquen com a les cinc estacions més transitades Mislata (L3, L5 i L9), amb 195.766 usuaris; Torrent Avinguda (L2 i L7), amb 192.812; Paiporta (L1, L2 i L7), amb 154.773; Torrent (L1, L2 i L7), amb 129.410, i Burjassot-Godella, amb 108.119 desplaçaments.

Entre les parades del tramvia, destaquen La Carrasca (L4 i L6), amb 138.506; Pont de Fusta (L4), amb 67.637; Benimaclet (L4 i L6), amb 65.924; Vicente Zaragozá (L4 i L6), amb 64.419, i Vicent Andrés Estellés (L4), amb 64.419 usuaris.

Fecha: 16/12/2023